Luapula

Luapula (Luapula) ir 740 km gara upe Āfrikā, kas kopā ar kreisā krasta pieteku Čambeši veido Kongo upes hidroloģiski vistālāko izteku. Sākas no Bangveulu ezera dienvidaustrumu gala un sākotnēji plūst dienvidu virzienā caur plašu purvu masīvu, kur uzņem Čambeši ūdeņus. Pēc Lulimalas pietekas uzņemšanas upe pagriežas uz rietumiem un vēlāk uz ziemeļiem, tālāk visā garumā veidojot Zambijas un Kongo Demokrātiskās Republikas valsts robežu. Ieplūst Mveru ezera dienvidu galā caur plašu purvu masīvu. Starp abiem purvu masīviem Luapula plūst pa izteiktu ieleju ar vairākām krācēm un ūdenskritumiem. Dažkārt Luapula kopā ar no Mveru iztekošo Luvua tiek uzskatīta par vienu upi.

 Atsauces 

 Ārējās saites 

Kategorija:Zambijas upes
Kategorija:Kongo Demokrātiskās Republikas upes
Kategorija:Kongo